Bolasini ayiq qafasiga tashlagan onaga jinoyat ishi ochildi

Avvalroq Toshkent hayvonot bog`ida ona 3 yoshli qizini ayiqlar qafasiga tashlab yuborgani borasida ma`lumot bergan edik. 
O`zbekiston Respublikasi Bosh prokuroturasi holat yuzasidan shuni ma`lum qildi:
"Toshkent hayvonot bog`ida ona 3 yoshli qizini ayiqlar voleriga tashlab yuborganligi holati yuzasidan Jinoyat kodeksining 25, 97-moddasi 2-qismi “v” bandi (Qasddan odam o`ldirishga suiqasd qilish) bilan jinoyat ishi qo`zg`atildi. Gumonlanuvchi prosessual tartibda ushlandi", - deyiladi xabarda.